ພັກ​ປະຊາຊົນ​ກຳປູ​ເຈຍ ຫລື CPP ຊະນະການເລືອກຕັ້ງ ສະພາ​ປະຊາ​ຄົມ
ອີງ​ຕາມ​ໂຕ​ເລກ​ເບື້ອງ​ຕົ້ນຂອງ​ລັດຖະບານ ພັກ​ກູ້​ຊາດຂະ​ແມ ຫລື CNPR ​ໄດ້​ຮັບ​ຄະ​ແນນ​ພຽງ​ແຕ່ 44.22 ​ເປີ​ເຊັນ​ຂອງຄະນແນນສຽງທັງໝົດ.
ພັກການເມືອງປົກຄອງກຳປູເຈຍຫາຍໃຈໂລ່ງ ໃນຂະນະທີ່ການນັບຄະແນນສຽງດໍາ ເນີນໄປ ພາຍຫລັງການປ່ອນບັດເລືອກຕັ້ງສະພາປະຊາຄົມ ຊຶ່ງເຮັດໃຫ້ບັນດາຜູ້ສະ ໜັບສະໜູນ ຝ່າຍຄ້ານຜິດຫວັງ ທີ່ບັນດາຜູ້ນຳຂອງເຂົາເຈົ້າບໍ່ສາມາດເຮັດໄດ້ຕາມ ຄາດໝາຍໃນການເລືອກຕັ້ງດ່ງກ່າວ ໂດຍໄດ້ຮັບຄວາມອຸ່ນໃຈຈາກຄະແນນເລືອກຕັ້ງແຫ່ງຊາດໃນປີ 2013 ພັກກູ້ຊາດຂະແມ ຫລື CNRP ຄາດວ່າຈະຊະນະ 60 ເປີເຊັນ ຂອງການລົງຄະແນນສຽງປະຊານິຍົມ ຢູ່ປ່ອນບັດສະພາປະຊາຄົມ ທີ່ມີການແຂ່ງຂັນກັນເອົາຕໍາແໜ່ງເກືອບຮອດ 12,000 ຕໍາແໜ່ງ ໃນເຂດທ້ອງຖິ່ນ ແລະເຂດເມືອງ ແຕ່ວ່າ ອີງຕາມໂຕເລກເບື້ອງຕົ້ນຂອງລັດຖະບານ ພັກ CNPR ໄດ້ຮັບຄະແນນພຽງແຕ່ 44 22 ເປີເຊັນຂອງຄະນແນນສຽງທັງໝົດ ຊຶ່ງສູງກວ່າ 30 6 ເປີເຊັນ ທີ່ພັກດັ່ງກ່າວໄດ້ຮັບ ຢູ່ໃນການເລືອກຕັ້ງສະພາປະຊາຄົມໃນປີ 2012 ຜ່ານມາ ມັນຍັງໄກຫລາຍ ເມື່ອທຽບໃສ່ ກັບຄວາມຄາດໝາຍ ແລະຄະແນນທີ່ຕ້ອງການ ເພື່ອໃຫ້ທ່ານ Kem Sokka ຜູ້ນຳ ຂອງພັກເປັນນາຍົກຄົນຕໍ່ໄປໄດ້ພາຍຫລັງການເລືອກຕັ້ງແຫ່ງຊາດປີໜ້າ ພັກປະຊາຊົນກຳປູເຈຍ ຫລື CPP ໄດ້ຄະແນນ 51 39 ເປີເຊັນຂອງການລົງຄະແນນສຽງທັງໝົດ ແຫລ່ງຂ່າວຄົນນຶ່ງທີ່ບໍ່ປະສົງອອກຊື່ກ່າວວ່າ “ຂ້າພະເຈົ້າຄາດວ່າເຂົາເຈົ້າຈະພາກັນດີໃຈ ຫລືຢ່າງໜ້ອຍກໍໂລ່ງໃຈ ” ກຳນົດຜົນການເລືອຕັ້ງທີ່ເປັນທາງການຈະປະກາດໃຫ້ຮູ້ໃນວັນທີ 25 ມິຖຸນານີ້